Preasfințitul Corneliu Bârlădeanu, episcop de Huși, mare iubitor de frumos, de tânăr și neliniștit de sex masculin, a fost imortalizat de enoriași în timp ce-și plimba trupul și sufletul într-un SUV de câteva zeci de mii de euro, nu multe, vreo 8. După ce l-au imortalizat, enoriașii au avut îndrăzneala să-l ia la rost, de parcă popa și-ar fi luat mașina din banii lor, când de fapt ratele le plătește Duhul Sfânt, care se coboară lunar și merge la bancă. Mergeți, bă, și aprindeți lumânari la morți, nu mai pierdeți vremea cu discuțiile astea, că de unde are popa bani de SUV, că de unde aia, că de unde ailaltă. E, uite că are, că banul e ochiul dracului, iar sfânta biserică trebuie să ia banul de la oameni și să-l dea repede pe mașini, fiindcă doar în acest fel atât sfânta biserică, cât și oamenii vor fi feriți de ochiul dracului. Bravo, părinte, hai că au mai aprins proștii niște lumânări, ai și mâine bani de motorină!